‹‹ለሴቶች የሚደረጉ አዎንታዊ ድጋፎች በሒደት መቅረት አለባቸው››ወይዘሮ ጽዮን ተክሉ የትምህርት ሚኒስትር ዴኤታ
አዲስ አበባ፡- ለሴቶች የሚደረጉት አዎንታዊ ድጋፎች በሒደት መቅረት እንዳለባቸው የትምህርት ሚኒስትር ዴኤታ ወይዘሮ ጽዮን ተክሉ ተናግረዋል። ወይዘሮ ጽዮን ከአዲስ ዘመን ጋዜጣ ጋር በነበራቸው ቃለመጠይቅ፤ በአገሪቱ ከማህበረሰባዊ ጾታ ልዩነቶች ጋር ተያይዞ የሚነሱ ችግሮች እኩል ዕድል ያለማግኘት መሆኑን ገልጸዋል። ሴት ልጅ ቤት ውስጥ ሥራ እንዳትሠራ ማድረግ ሳይሆን ወንዱም በቤት ውስጥ እኩል ተሳታፊ እንዲሆን መደረግ አለበት። ‹‹ሴት ተማሪዎች ከትምህርት ቤት ሲመለሱ በመኖሪያ ቤታቸው የሚወጡት የቤተሠብ ኃላፊነት ቢኖርም ልጆቹን ማካካሻ ትምህርት በመስጠት መደገፍና ከፍተኛ የትምህርት ተቋማትም ውስጥ ሲገቡ ብቁ እንዲሆኑ ማድረጉ የተሻለ ነው።›› ያሉት ሚኒስትር ዴኤታዋ፤ ነገር ግን የዩኒቨርሲቲ መግቢያ ውጤት እየቀነሱ ማስገባት ዘላቂ መፍትሔ አለመሆኑን አመልክተዋል።በዚህ መልኩም ለሴቶች የሚደረጉ አዎንታዊ ድጋፎች የማህበረሰቡ ንቃተ ሕሊና ሲያድግ በሒደት መቆም አለባቸው ብለዋል። ከአካላዊ ብቃት ጋር ያልተገናኙና ዕውቀትን  የሚጠይቁ
ቦታዎች ላይ
ሁሉ እኩል
ዕድልና ሜዳ
መስጠት ላይ
ሊተኮር እንደሚገባ
የተናገሩት ወይዘሮ
ጽዮን፤ በየትኛውም
የዓለም ክፍል
አዕምሮ ነክ
በሆኑ ጉዳዮች
ላይ ሁሉም
በውጤቱ እንዲወዳደር
ይደረጋል። በመሆኑም
ሴቶች በሕብረተሰቡ
ውስጥ የተሰጣቸው
የተሳሳተ አመለካከት
ወደኋላ እንደጎተታቸው
ታሳቢ ተደርጎ
በተለያዩ ቦታዎች
የሚደረጉ ድጋፎች
ጠቀሚ ቢሆኑም
ዘላቂ መሆን
ግን እንደሌለባቸው
ተናግረዋል።አዲስ ዘመን የካቲት 29/2012ፍዮሪ ተወልደ